ישנן מספר **מדינות שלא משתתפות באירוויזיון** אולם שמורה להן הזכות לעשות כן. על-מנת שמדינה תוכל להשתתף באירוויזיון, רשת השידור שלה צריכה להגיש בקשה לאיגוד השידור האירופי טרם התחרות, לא יאוחר מהמועד שנקבע על ידי האיגוד. כל מדינה שמשתתפת באירוויזיון צריכה לשלם סכום כסף תמורת השתתפותה, וכאשר מדינה מחליטה לפרוש לאחר המועד הסופי להרשמה, היא עדיין צריכה לשלם, ולעיתים היא מודחת מהתחרות למספר שנים.

כל מדינה שחברה באיגוד השידור האירופי רשאית להשתתף באירוויזיון כל עוד היא שוכנת בתוך אזור השידור האירופי, בו נכללות מדינות אירופה, מדינות צפון אפריקה ומספר מדינות מהמזרח התיכון.
לאורך שנותיה של תחרות האירוויזיון, 52 מדינות השתתפו בה, אולם ישנן מספר מדינות שניסו להשתתף ומעולם לא עשו זאת.

ליכטנשטיין
----------

ליכטנשטייןליכטנשטיין **ליכטנשטיין** היא אחת משתי המדינות האירופיות היחידות (בנוסף לוותיקן) שעוד לא השתתפו באירוויזיון אך היו לה לפחות 2 כוונות לקחת חלק בתחרות.

### היסטוריה

ליכטנשטיין מעולם לא לקחה חלק פעיל בתחרות האירוויזיון, אך לתושבי הנסיכות הייתה האפשרות לצפות בתחרות דרך הטלוויזיה השווייצרית, האוסטרית או הגרמנית.
ליכטנשטיין תכננה להשתתף בתחרות בעבר. לקראת אירוויזיון 1969 בחרה ליכטנשטיין שיר בשפה הצרפתית שאמור היה לייצג אותה בתחרות באותה שנה שנערכה במדריד. השיר "Un beau matin" ("בוקר יפה") שבוצע על ידי ווטי לא היה יכול לקחת חלק בתחרות תחת ייצוגה של הנסיכות דוברת הגרמנית. נכון לשנת 1969, כל מדינה הייתה מחויבת לשיר בשפה הרשמית שלה, ומכיוון שצרפתית אינה שפה רשמית במדינתה, וכן כיוון שליכטנשטיין לא הייתה חברה באיגוד השידור האירופי, השיר שלה נפסל מהתחרות.
לקראת אירוויזיון 1976 בחרה ליכטנשטיין שוב שיר לתחרות. ביגי בכמן עם שירו "הבוקר הקטן" נבחרו לייצג את המדינה הזעירה בתחרות הראשונה שלה, אך מכיוון שגם אז ליכטנשטיין עדיין לא הייתה חברה באיגוד השידור האירופי, היא נפסלה מהשתתפות בתחרות.

### רשת השידור הראשונה

ב-15 באוגוסט 2008, רשת השידור 1FLTV קיבלה רישיון מממשלת ליכטנשטיין להיות רשת השידור הראשונה במדינה שחברה באיגוד השידור האירופי. אם תחליט להצטרף לאיגוד השידור האירופאי, הצטרפותה תאפשר לנסיכות לקחת חלק פעיל באירוויזיון בפעם הראשונה.
זמן קצר לאחר היווסדה, הודיעה רשת השידור של ליכטנשטיין שהיא אינה מעוניינת להצטרף לאיגוד השידור האירופי, ושהיא אינה מעוניינת לקחת חלק באירוויזיון מכיוון שהתקציב שלה אינו מספיק על-מנת להשלים את החברות באיגוד.

ביולי 2009 הודיעה רשת השידור של ליכטנשטיין באופן רשמי על כוונתה להצטרף לאיגוד השידור האירופי עד סוף יולי על-מנת שתוכל לקחת חלק באירוויזיון 2010 שנערך באוסלו, בירת נורווגיה.
פטר קולבל, מנכ"ל 1FLTV, אישר באופן רשמי את התעניינותה של רשת השידור לערוך קדם אירוויזיון בדומה לקדם הגרמני שמבוסס על תוכנית גילוי כישרונות.
בנובמבר 2009 החליטה רשת השידור של ליכטנשטיין להשהות את הצטרפותה לאיגוד השידור האירופאי, ואת תוכניותיה בקשר לאירוויזיון עקב בעיות כלכליות שהחלו בגלל ההצטרפות לאיגוד. רשת השידור מחפשת מקורות מימון אחרים שיעזרו לה להשלים את ההצטרפות לאיגוד השידור האירופאי.
ב-20 ביולי 2010 הגישה 1FLTV את הבקשה להצטרפות לאיגוד השידור האירופי. אם תאושר הבקשה, רשת השידור של ליכטנשטיין תהיה חברה מלאה באיגוד והיא תוכל לשלוח שיר בפעם הראשונה לאירוויזיון, אם תרצה בכך.

רשות השידור של ליכטנשטיין התכוונה להשתתף באירוויזיון 2019, אולם בעקבות פטירת מנהל הערוץ 1FLTV - פטר קולבל, ליכטנשטיין הודיעה כי לא תעשה את הופעת הבכורה שלה באירוויזיון 2019. לאחר התחרות, לא ניסתה עוד ליכטנשטיין להצטרף לאיגוד השידור האירופי ולתחרות האירוויזיון, לטענתה, בשל העלויות הגבוהות להשתתפות בתחרות. נכון לשנת 2023, ליכטנשטיין היא המדינה האירופית היחידה שאינה חלק מאיגוד השידור האירופי.

### השירים

| שנה | מבצע | שם השיר | תרגום | מקום | שפה |
| --- | --- | --- | --- | --- | --- |
| 1969 | וטי (Vetty) | Un beau matin | בוקר אחד | ספרד | צרפתית |
| 1976 | ביגי בכמן | My little cowboy | הבוקר הקטן שלי | הולנד | אנגלית |

קוסובו
------

קוסובוקוסובו **קוסובו** היא אחת מהמדינות האירופיות היחידות שעוד לא השתתפו באירוויזיון. רשת השידור של קוסובו הגישה בקשה להצטרפות כחברה מלאה באיגוד השידור האירופי, אולם טרם התקבלה כחברה מלאה כיוון שאיננה חברה באיגוד הטלקומוניקציה הבין-לאומי או מועצת אירופה.

### היסטוריה והתעניינות בתחרות

 ערך מורחב – **קוסובו באירוויזיון לרוקדים צעירים**  

לאחר שהכריזה קוסובו על עצמאותה בשנת 2008, רשת השידור שלה Radio Televizioni i Kosovës, הגישה בקשה להצטרפות לאיגוד השידור האירופי וזאת על-מנת שהיא תוכל להשתתף באירוויזיון 2009. ישנן עדיין מדינות שאינן מכירות בעצמאותה של קוסובו וכן היא אינה חברה באומות המאוחדות, חברות המהווה תנאי הכרחי להצטרפות כחברה מלאה באיגוד השידור האירופי. בין רשת השידור של קוסובו לאיגוד השידור האירופי קיים הסכם של שיתוף פעולה, בו תומך האיגוד בחברות של רשת השידור. נכון לשנת 2011, לקוסובו יש מעמד של משקיפה באיגוד השידור האירופי, והיא הורשתה להשתתף בתחרות שארגן האיגוד, האירוויזיון לרוקדים צעירים.

לפי דיווחים של העיתון Koha Ditore, העיתון היומי הראשי בקוסובו, ייתכן כי קוסובו תבחר את השיר שלה לאירוויזיון באמצעות תחרות לאומית בשם "Akordet e Kosovës", תוכנית פופ שירדה מן האוויר. אנטוניו גאשי וואלטון בקירי שעובדים בתוכנית, מקווים כי RTK תוכל להצטרף לאיגוד השידור האירופי על-מנת שקוסובו תשתתף באירוויזיון מהר ככל האפשר.

בהשוואה ללוקסמבורג שהתעניינותה בתחרות ירדה והיא אינה מעוניינת להשתתף עוד, התעניינותה של קוסובו בתחרות היא מאוד גדולה. לדוגמה ניתן לראות באתר YouTube שתושבים רבים בקוסובו מעלים לאתר שירים עם הכותרת "Eurovision Kosovo" (קוסובו באירוויזיון).

האיגוד השידור האירופי אמור היה לדון על הצטרפותה של קוסובו לתחרויות האירוויזיון בדצמבר 2018 אך הדיון נדחה ליוני 2019.

לאחר אירוויזיון 2019, מנטור סחאלה (מנכ"ל רשות השידור הקוסובית), אמר כי הם עדיין מתכננים להיות חברים באיגוד השידור האירופי ועדיין מקווים שיוכלו להתחרות בשנה זו. איגוד השידור האירופי דן והצביע על הצטרפותה של קוסובו לאיגוד ביוני 2019, כך שהיא תוכל להשתתף בתחרות האירוויזיון בעתיד. הצטרפותה של קוסובו נדחתה והיא לא יכלה להשתתף באירוויזיון 2020.

קזחסטן
------

 ערך מורחב – **קזחסטן באירוויזיון הילדים**  

קזחסטןקזחסטן **קזחסטן** הביעה את רצונה להשתתף באירוויזיון מספר פעמים, ולכן רשת השידור שלה נוהגת לשדר את התחרות. סוונטה סטוקסליוס, מנהל תחרות האירוויזיון הסביר כי על-אף רצונה של קזחסטן להצטרף לתחרות האירוויזיון, היא אינה יכולה להשתתף בה כיוון שהיא אינה נמצאת באזור השידור האירופי (אנ') וזאת על-אף שהיא חברה באיגוד השידור האירופי.

רשות השידור הקזחית "Khabar Agency" הצטרפה לאיגוד השידור האירופי כחברה בתחילת 2016.

השתתפות קזחסטן באירוויזיון 2017 הייתה אפשרית, ב-28 בספטמבר ה-EBU הודיע שאם קזחסטן מעוניינת היא יכולה להשתתף בתחרות ללא הזמנה מהמדינה המארחת. רשות השידור הקזחית הודיעה שהיא שוקלת לעומק אפשרות לקיים את הופעת הבכורה שלה והודעה רשמית אם קזחסטן תשתתף תפורסם יחד עם רשימת המשתתפות הסופיות שתפורסם בחודש אוקטובר. אולם, שמה של המדינה לא הופיע ברשימה שפרסם איגוד השידור האירופי.

זוכת הטורקיוויזיון לשנת 2014, זהאנאר דוגלובה (הזמרת שייצגה את קזחסטן) הצהירה כי היא מעוניינת לייצג את מדינתה בתחרות. ב־25 בספטמבר רשת "Khabar Agency" אמרה כי אין לה מידע כעת על השתתפות באירוויזיון 2018, והיא בודקת עם איגוד השידור האירופי אם תוכל לקבל הזמנה בדומה להזמנה המותנית שקיבלה אוסטרליה לאירוויזיון 2015.

בתחילה דווח כי קיים סיכוי שקזחסטן תשתתף באירוויזיון 2019, אך אפשרות זו נדחתה.

לאחר אירוויזיון 2019, יו"ר רשות השידור הקזחית KCH, ח'באר, הביע תקווה כי בשנת 2020 תהפוך רשות השידור הקזחית לחברה מלאה של האיגוד השידור האירופי, כך שתוכל להשתתף בשנה זו.

למרות זאת, על אף שאינה חברה באיגוד השידור האירופי ואינה משתתפת באירוויזיון, קזחסטן כן משתתפת באירוויזיון הילדים החל משנת 2018.

לבנון
-----

 ערך מורחב – **לבנון באירוויזיון**  

לבנוןלבנון **לבנון** מעולם לא השתתפה באירוויזיון. רשת השידור שלה, Télé Liban, התכוונה להצטרף לאירוויזיון 2005 עם השיר "Quand tout s'enfuit" בביצוע הזמרת אלין לחוד, אולם לבסוף פרשה מהתחרות מכיוון שהחוק הלבנוני קובע חרם על ישראל, שנוטלת חלק בתחרות. הדבר הוביל את מארגני התחרות לקנוס את רשות השידור ולהשעות אותה.

בשנת 2007, הזמר מהמוצא הלבנוני מיקה הודיע כי הוא מעוניין לייצג את לבנון באירוויזיון 2008 שנערך בבלגרד שבסרביה תחת רשות אחרת שלא נקנסה והושעתה. באוקטובר 2015 דווח שייתכן ולבנון תחזור לתחרות ב-2016, אולם בסוף לבנון לא שבה לתחרות.

בעבר, רשות השידור הלבנונית התעניינה בהשתתפות באירוויזיון בתנאי שישראל תפרוש מהתחרות. בשל העובדה כי רשות השידור הפסיקה לשדר מיד לאחר גמר האירוויזיון 2017, לבנון גילתה עניין להשתתף שנה לאחר מכן. עם זאת, ישראל אישרה את השתתפותה באירוויזיון 2018 (ובנוסף, ניצחה והפכה למארחת האירוויזיון 2019), וכתוצאה מכך הופעת הבכורה של לבנון לא התקיימה בשנת 2018, כמו גם ב-2019.

תוניסיה
-------

תוניסיהתוניסיה **תוניסיה** התכוונה להשתתף באירוויזיון 1977 שנערך בלונדון שבממלכה המאוחדת כשהיא מוגרלת להופיע רביעית בסדר ההשמעה. הסיבה שבגללה תוניסיה לא השתתפה לבסוף באירוויזיון מעולם לא אומתה באופן רשמי, אולם לפי השמועות תוניסיה לא רצתה להשתתף ביחד עם ישראל, שהוחרמה על ידי מדינות ערב. תוניסיה הייתה אחת מהמייסדות של איגוד השידור האירופי בשנת 1950, וזאת למרות שמבחינה גאוגרפית היא אינה ממוקמת באירופה. עד כה המדינה האפריקאית היחידה שהשתתפה באירוויזיון היא מרוקו שבחרה להשתתף באירוויזיון 1980, בו ישראל לא השתתפה.

ב-18 ביוני 2007, רשת השידור של תוניסיה אישרה כי עקב בקשת הממשלה היא לא תשתתף באירוויזיון "בעתיד הנראה לעין".

ישויות הממלכה המאוחדת
---------------------

**הממלכה המאוחדת** משתתפת באירוויזיון באופן סדיר, אולם המדינות המרכיבות אותה הביעו התעניינות כמשתתפות עצמאיות בתחרות. עם זאת, על אף כל ההצעות, הממלכה המאוחדת עדיין משתתפת באירוויזיון כנציגה של כל ישויותיה.

### סקוטלנד

סקוטלנדסקוטלנד **סקוטלנד** הביעה התעניינות באירוויזיון מספר פעמים. המפלגה הלאומית הסקוטית ערכה קמפיינים במשך מספר שנים למען השתתפותה של סקוטלנד באירוויזיון כמדינה עצמאית, אולם בקשותיה נדחו פעמים רבות מכיוון שסקוטלנד מיוצגת תחת הממלכה המאוחדת ותחת רשת השידור BBC.

ב-11 בפברואר 2008 הצהיר איגוד השידור האירופי כי רשת השידור הסקוטית רשאית להגיש בקשת הצטרפות כחברה באיגוד, אולם תחת החוקים הנוכחיים, סקוטלנד לא יכולה להצטרף לאירוויזיון מאחר שלרשת ה-BBC ישנן זכויות בלעדיות לייצג באירוויזיון את כל הממלכה המאוחדת. במאי 2008 הוכרז כי סקוטלנד לא תשתתף כמדינה עצמאית ושהיא תיוצג תחת בריטניה.

לסקוטלנד מספר רשתות שידור שחברות באיגוד השידור האירופי, תחתן היא הייתה יכולה להיות מיוצגת, כגון: STV,‏ ITV Border,‏ ו-BBC סקוטלנד. אליין סמית, חבר בפרלמנט האירופי אמר שגם מדינות קטנות אחרות הצטרפו לאירוויזיון, ושהוא ישמח לעזור לכל רשת שידור לעבור את התהליך הזה.

בשנת 2011 הצהיר איגוד השידור האירופי כי אין שום דבר המונע בעד סקוטלנד להגיש שיר לתחרות, אולם רשת השידור STV אמרה כי אין בכוונתה לשלוח כעת שיר לאירוויזיון.

יום לאחר גמר אירוויזיון 2021, ב-23 במאי 2021, חבר בית הנבחרים הבריטי מטעם המפלגה הלאומית הסקוטית, אלין סמית' (אנ'), אמר כי הוא מעוניין שסקוטלנד תתחרה בנפרד מהממלכה המאוחדת, ולנהל קדם-אירוויזיון נפרד. עם זאת, ה-EBU אמר כי זה בלתי אפשרי בגלל שה-BBC אחראי על ייצוג הממלכה המאוחדת כולה.

### ויילס

רשת השידור של ויילסויילס **ויילס** S4C, המשדרת בשפה הוולשית, הביעה את רצונה להשתתף באירוויזיון, ואף יש לה תחרות קדם בשם "Cân i Gymru" (שיר לוויילס). רשת השידור שקלה בעבר הצטרפות לאירוויזיון הילדים 2008, אולם לבסוף החליטה שלא להשתתף. בשנת 2009 ג'יליאן אוונס, חברה בפרלמנט האירופי מטעם ויילס הביעה את רצונה שוויילס תשתתף באירוויזיון 2010 שנערך בנורווגיה, כשהיא מיוצגת תחת BBC Cymru Wales,‏ ITV Wales & West‏ או S4C.
בשנת 2017 הייתה נציגות ולשית בתחרות "אירוויזיון המקהלות" זו הייתה הפעם הראשונה בה אחת מהמדינות שמרכיבות את בריטניה השתתפה בנפרד
בתחרות של איגוד השידור האירופי.
בשנת 2018 הצטרפה S4C ל-אירוויזיון הילדים 2018 ובכך משתתפת לראשונה באחת התחרויות הגדולות של איגוד השידור האירופי.

### צפון אירלנד

בצפון אירלנדצפון אירלנד **צפון אירלנד** נערך קמפיין למען השתתפות עצמאית באירוויזיון תחת רשת השידור UTV או BBC צפון אירלנד.

### אנגליה

אנגליהאנגליה **אנגליה** לא גילתה שום רצון להשתתף כמתחרה עצמאית באירוויזיון.

### גיברלטר

גיברלטרגיברלטר **גיברלטר** מאז 2006 מנסה רשת השידור של גיברלטר GBC-TV (אנ') להתקבל לאיגוד השידור האירופאי, כך שיוקנה לו זכות השתתפות באירוויזיון. לבינתיים, לא מאפשרים זאת עבור הטריטוריות הבריטיות שמעבר לים.

קטר
---

מדינת המפרץ קטר (מדינה)קטר (מדינה)**קטר** הביעה את התעניינותה בתחרות.

רשת השידור הקטרית Qatar Radio, היא חברה באיגוד השידור האירופי. רשת השידור חשפה לראשונה ב-12 במאי 2009 כי היא מעוניינת להצטרף לאיגוד השידור האירופי כחברה פעילה, דבר שיאפשר לה השתתפות בתחרות האירוויזיון. רשת השידור הביעה תקווה כי היא תוכל להשתתף כבר באירוויזיון 2011.

קטר גילתה מעורבות באירוויזיון לראשונה בשנת 2009, כאשר רשת השידור שלחה משלחת של נציגים לתחרות שנערכה במוסקבה וזאת על-מנת לבחון אפשרות להצטרף לאירוויזיון בעתיד. כמו כן, רשת השידור הקטרית שידרה תוכנית רדיו שבועית בשם "12 Points Qatar". התוכנית קיבלה תגובות חיוביות שגרמו לקטר להתעניין בתחרות אף יותר.

קטר ציינה שהיא תשמח להשתתף באירוויזיון ושלא תהיה לה בעיה לשדר את השיר הישראלי. עם זאת, היא מעולם לא השתתפה באירוויזיון, וכן היא לא הביעה רצון נוסף להשתתף בתחרות בעתיד.

מדינות לשעבר
------------

### ברית המועצות

ברית המועצותברית המועצות **ברית המועצות** מעולם לא השתתפה באירוויזיון, אולם היא ניסתה להשתתף בו מספר פעמים לקראת סוף שנות השמונים, והיא אף שידרה את התחרות מספר פעמים.

בשנת 2009 אדוארד פומין, עובד לשעבר במשרד החינוך של רוסיה הסובייטית, חשף כי בשנת 1987 ג'ורג' וסלוב שהיה אז שר החינוך של ברית המועצות, העלה את הרעיון שברית המועצות תשתתף בתחרות האירוויזיון עקב הרפורמות הפוליטיות והכלכליות שהונהגו על ידי נשיא ברית המועצות מיכאיל גורבצ'וב בסוף שנות השמונים.

הרעיון להשתתף היה בעיקר פוליטי, כשהמחשבה העיקרית הייתה שזכייה בתחרות תשפיע לטובה על היחסים בין ברית המועצות לבין מדינות המערב. אחד מהזמרים שהוצעו לייצג את ברית המועצות באירוויזיון היה ולרי לאונטייב, אולם הרעיון של וסלוב לא תאם את הרעיון של המפלגה הקומוניסטית של ברית המועצות או של גורבצ'וב עצמו, שהאמין שהתחרות באירוויזיון תהיה צעד קיצוני, ולכן ברית המועצות מעולם לא השתתפה.

10 מדינות מתוך רפובליקות ברית המועצות השתתפו באירוויזיון לאחר התפרקותה, החל מתחילת שנות התשעים ועד לסוף העשור הראשון של המאה ה-21: אוקראינה, אזרבייג'ן, אסטוניה, ארמניה, בלארוס, גאורגיה, מולדובה, לטביה, ליטא ורוסיה, כאשר 5 מתוכן ניצחו באירוויזיון. 

### צ'כוסלובקיה

צ'כוסלובקיהצ'כוסלובקיה **צ'כוסלובקיה** לא השתתפה באירוויזיון, אולם רשת השידור שלה שידרה את התחרות מספר פעמים במהלך שנות השישים ושנות השבעים. הסיבה שבגללה צ'כוסלובקיה לא השתתפה בתחרות קשורה באופן חלקי לשינויים הפוליטיים שנעשו במדינה.

לאחר התפרקותה, הצטרפו צ'כיה וסלובקיה לאירוויזיון.

נכון ל-2023, צ'כיה וסלובקיה מעולם לא זכו באירוויזיון. בעוד שצ'כיה משתתפת באירוויזיון באופן סדיר, ההשתתפות האחרונה של סלובקיה הייתה באירוויזיון 2012.

מדינות נוספות
-------------

* הרפובליקה העממית של סיןהרפובליקה העממית של סין **סין** - ערוץ הטלוויזיה הסיני Hunan TV הביע את התעניינותו לייצג את מדינתו באירוויזיון 2016. איגוד השידור האירופי הגיב לעניין והצהיר כי הוא תמיד פתוח לדברים חדשים, וכן מחפש אלמנטים חדשים לכל תחרות, אולם איגוד השידור האירופי דחה את האפשרות כי סין תשתתף כאורחת או כמשתתפת מלאה בתחרות של שנה זו.
* קריית הוותיקןקריית הוותיקן **קריית הוותיקן** היא אחת משתי המדינות היחידות באירופה שמעולם לא לקחו חלק בתחרות האירווזיון (בנוסף לליכטנשטיין). על אף היותה חברה מלאה באיגוד השידור האירופי, הוותיקן הצהירה כי אינה מעוניינת להשתתף באירוויזיון. רשת השידור של קריית הוותיקן, CTV, משדרת רק תכנים נוצריים או הפקות הקשורות לאירועים של הוותיקן.
* ירדןירדן **ירדן** נוהגת לשדר את האירוויזיון כמעט מדי שנה בשידור חי, אך מעולם לא הביעה עניין להשתתף בה.
* מצריםמצרים **מצרים** שידרה את התחרות מספר פעמים בטלוויזיה, אולם לא הביעה עניין להשתתף בה.
* אלג'יריהאלג'יריה **אלג'יריה** - רשאית להשתתף אולם אינה מעוניינת בכך.
* לובלוב **לוב** - רשאית להשתתף אולם אינה מעוניינת בכך.

ראו גם
------

* מדינות שלא משתתפות באירוויזיון הילדים

קישורים חיצוניים
----------------

* האתר הרשמי של רשת השידור של ליכטנשטיין
* האתר הרשמי של רשת השידור של קוסובו
* הדף של לבנון באתר האירוויזיון הרשמי
* הדף של הממלכה המאוחדת באתר האירוויזיון הרשמי

הערות שוליים
------------

1. ↑  Row prompts Eurovision withdrawal באתר ה-BBC,‏ 20 במרץ 2006
2. 1 2  The Eurovision Song Contest 1956 - present באתר h2g2.com,‏ 26 באפריל 2007
3. ↑  Liechtenstein gets a TV station באתר esctoday,‏ 24 באוגוסט 2008(הקישור אינו פעיל, 14.3.2019)
4. ↑  Liechtenstein gets national TV station באתר oikotimes,‏ 31 באוגוסט 2008(הקישור אינו פעיל, 14.3.2019)
5. ↑  1FL TV from Lichtenstein not entering the EBU & Eurovision באתר oikotimes,‏ 6 באוקטובר 2008(הקישור אינו פעיל, 14.3.2019)
6. ↑  Set to debut in Eurovision 2010 ? באתר oikotimes,‏ 21 ביולי 2009(הקישור אינו פעיל, 14.3.2019)
7. ↑  Liechtenstein rules out Eurovision participation באתר esctoday,‏ 4 בנובמבר 2009(הקישור אינו פעיל, 14.3.2019)
8. ↑  Liechtenstein decides to postpone Eurovision plans באתר oikotimes,‏ 4 בנובמבר 2009(הקישור אינו פעיל, 14.3.2019)
9. ↑  Liechtenstein: 1FL expects "good chances" for Eurovision debut באתר esctoday,‏ 20 ביולי 2010(הקישור אינו פעיל, 14.3.2019)
10. ↑  RTK wants to enter Eurovision as soon as possible באתר oikotimes,‏ 19 באפריל 2008(הקישור אינו פעיל, 14.3.2019)
11. ↑  NDR on the Kosovo potential participation in Eurovision באתר oikotimes,‏ 21 באפריל 2008(הקישור אינו פעיל, 14.3.2019)
12. ↑  Kosovo: New steps in EBU agreement באתר albavisiontk,‏ 7 באפריל 2011
13. ↑  Kosovo wil snel deelnemen aan het Songfestival באתר eurosong,‏ 19 באפריל 2008 (בהולנדית)
14. ↑  EBU membership key to Kosovo's Eurovision future באתר SETimes,‏ 8 באפריל 2010
15. ↑  Kosovo - a possible candidate for Eurovision? באתר eurovisionary,‏ 6 בפברואר 2011
16. ↑
17. ↑  "Kosovo: EBU Membership Vote Delayed Until June 2019?".
18. ↑  Granger, Anthony. "Kosovo: RTK to Push for Full EBU Membership Next Week". *Eurovoix*. נבדק ב-22 ביוני 2018. `{{cite web}}`:  (עזרה)
19. ↑  Van Lith, Nick (1 בדצמבר 2018). "Kosovo's RTK membership vote delayed until June, report claims". *Escxtra*. `{{cite news}}`:  (עזרה)
20. ↑  Eurovision News, Participants News, Eurovision Participants, Fans, Kosovo: RTK full EBU membership reportedly blocked - ESCToday.com, Eurovision News, Polls and Information by ESCToday, ‏2019-06-28 (באנגלית)
21. ↑  Delegates "impressed" after NRK presentations באתר Eurovision.tv,‏ 22 במרץ 2010
22. ↑  No Kazakhstan at Eurovision באתר eurovisiontimes,‏ 26 ביוני 2010
23. ↑  Kazakhstan aims for full EBU membership and Eurovision participation, wiwibloggs, ‏2018-11-28 (באנגלית)
24. ↑  Mika for Eurovision? באתר metro,‏ 13 במרץ 2007
25. ↑  Lebanon: Not Ruled Out 2016 Participation, eurovoix, ‏15 באוקטובר 2015 (באנגלית)
26. ↑  Tunisia in Eurovision Song Contest באתר eurovisionfamily.tv,‏ 11 במאי 2009
27. ↑  Tunisia will not participate "in the forseeable future" באתר esctoday,‏ 20 ביוני 2007(הקישור אינו פעיל, 14.3.2019)
28. 1 2  Scotland heading for 2009 bid? באתר Eurovision.tv,‏ 12 בפברואר 2008
29. ↑  United Kingdom will not withdraw באתר esctoday,‏ 26 במאי 2008(הקישור אינו פעיל, 14.3.2019)
30. ↑  Scotland given the go-ahead to enter Eurovision! באתר oikotimes,‏ 11 בפברואר 2008(הקישור אינו פעיל, 14.3.2019)
31. ↑  Scotland may submit its own Eurovision entry באתר heraldscotland,‏ 11 בפברואר 2008
32. ↑  Scotland: first Eurovision Song Contest entry? באתר esctoday,‏ 11 בפברואר 2008(הקישור אינו פעיל, 14.3.2019)
33. ↑  "SNP MP calls for Scotland to enter Eurovision independently from UK". *The National* (באנגלית). נבדק ב-2021-06-01.
34. ↑  "🏴󠁧󠁢󠁳󠁣󠁴󠁿 Scottish MP calls for Scotland to compete as independent nation in 2022". *ESCXTRA.com* (באנגלית בריטית). 2021-05-25. נבדק ב-2021-06-01.
35. ↑  Percival, Richard (2021-05-25). "Sorry, Nicola! European broadcasters reject SNP calls for Scottish entry to Eurovision". *Express.co.uk* (באנגלית). נבדק ב-2021-06-01.
36. ↑  Cân i Gymru באתר s4c
37. ↑  JESC: UK Less Likely To Participate באתר esctoday,‏ 17 ביולי 2008(הקישור אינו פעיל, 14.3.2019)
38. ↑  Party for Northern Ireland to join the Eurovision,‏ 21 במאי 2011
39. ↑  Eurovision 2011: Qatar, Liechtenstein and Hungary באתר eurovisiontimes,‏ 3 בדצמבר 2010
40. ↑  Will Qatar be granted a spot in 2011 Eurovision? באתר oikotimes,‏ 3 בדצמבר 2010(הקישור אינו פעיל, 14.3.2019)
41. ↑  EUROVISION SONG CONTEST '12 POINTS QATAR' באתר qatarliving,‏ 17 באפריל 2009
42. ↑  Gulf nation wants to join Eurovision באתר esctoday,‏ 12 במאי 2009(הקישור אינו פעיל, 14.3.2019)
43. ↑  Qatar to enter Eurovision!! באתר queerid,‏ 18 במאי 2009(הקישור אינו פעיל, 14.3.2019)
44. 1 2  Do you remember... Amsterdam 1970? באתר esctoday,‏ 25 בדצמבר 2008
45. ↑  Невероятно! Леонтьев должен был представлять СССР на Евровидение-87! באתר nnm,‏ 26 במאי 2009 (ברוסית)
46. ↑  CZECH REPUBLIC WITHDRAWS באתר esctoday, ‏ 3 בדצמבר 2004(הקישור אינו פעיל, 14.3.2019)
47. ↑  Vatican no interest in Eurovision Song Contest באתר esctoday,‏ 29 ביולי 2004(הקישור אינו פעיל, 14.3.2019)
48. 1 2  Eurovision - The Story באתר Eurovision.tv(הקישור אינו פעיל, 14.3.2019)
49. 1 2 3 4  The participants באתר eurovisionaz
50. ↑  the show Eurovision Song Contest 1981 באתר Eurovision.tv

| תחרות הזמר של האירוויזיון |
| --- |
| 

| תחרויות |
| --- |
| תחרות הזמר של האירוויזיון | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • ~~2020~~ • 2021 • 2022 • 2023 • *2024* |
| האירוויזיון למוזיקאים צעירים | 1982 • 1984 • 1986 • 1988 • 1990 • 1992 • 1994 • 1996 • 1998 • 2000 • 2002 • 2004 • 2006 • 2008 • 2010 • 2012 • 2014 • 2016 • 2018 • ~~2020~~ • 2022 |
| האירוויזיון לרוקדים צעירים | 1985 • 1987 • 1989 • 1991 • 1993 • 1995 • 1997 • 1999 • 2001 • 2003 • 2005 • 2011 • 2013 • 2015 • 2017 |
| אירוויזיון הילדים | 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • *2023* |
| האירוויזיון לרוקדים | 2007 • 2008 |
| האירוויזיון למקהלות | 2017 • 2019 |
| תחרויות מיוחדות | שיר היובל באירוויזיון (2005) • המיטב של האירוויזיון (2006) • הלהיטים הגדולים של האירוויזיון (2015) • אירוויזיון: Europe Shine a Light (2020) • אירוויזיון קרקס הקסמים |
| ראו גם | טקס פתיחת אירועי האירוויזיון • להט"ב ותחרות האירוויזיון • רשימת מנחי האירוויזיון • זוכי תחרות הזמר של האירוויזיון • חוקי תחרות הזמר של האירוויזיון • ערים שאירחו את האירוויזיון • אופנה באירוויזיון (ישראל) • OGAE • פרס ברברה דקס • תחרות הזמר של האירוויזיון: סיפורה של Fire Saga • תחרות הזמר האמריקאית |

 |
| 

| מדינות |
| --- |
| מדינות משתתפות | אוסטריה • אוסטרליה • אוקראינה • אזרבייג'ן • איטליה • איסלנד • אירלנד • אלבניה • אסטוניה • ארמניה • בלגיה • גאורגיה • גרמניה • דנמרק • הולנד • הממלכה המאוחדת • יוון • ישראל • לוקסמבורג • לטביה • ליטא • מולדובה • מלטה • נורווגיה • סלובניה • סן מרינו • ספרד • סרביה • פולין • פורטוגל • פינלנד • צ'כיה • צרפת • קפריסין • קרואטיה • רומניה • שוודיה • שווייץ |
| מדינות שפרשו | אנדורה • בולגריה • בוסניה והרצגובינה • הונגריה • טורקיה • מונטנגרו • מונקו • מקדוניה הצפונית • מרוקו • סלובקיה |
| מדינות שנפסלו | בלארוס • רוסיה |
| מדינות לשעבר | יוגוסלביה • סרביה ומונטנגרו |
| ראו גם | מדינות שלא משתתפות באירוויזיון (לבנון) |

 |
| 

| זוכים |
| --- |
| שנות החמישים | שווייץשווייץ ליס אסיה • הולנדהולנד קורי ברוקן • צרפתצרפת אנדרה קלאבו • הולנדהולנד טדי סחולטן |
| שנות השישים | צרפתצרפת ז'קלין בואייה • לוקסמבורגלוקסמבורג ז'אן-קלוד פסקל • צרפתצרפת איזבל אוברה • דנמרקדנמרק גרטה ויורגן אינגמן • איטליהאיטליה ג'יליולה צ'ינקווטי • לוקסמבורגלוקסמבורג פראנס גל • אוסטריהאוסטריה אודו יורגנס • בריטניהבריטניה סנדי שו • ספרד (1945-1977)ספרד (1945-1977) מסיאל • צרפתצרפת פרידה בוקארה / הולנדהולנד לני קור / בריטניהבריטניה לולו / ספרד (1945-1977)ספרד (1945-1977) סלומה |
| שנות השבעים | אירלנדאירלנד דנה • מונקומונקו סברין • לוקסמבורגלוקסמבורג ויקי לאנדרוס • לוקסמבורגלוקסמבורג אן-מארי דוד • שוודיהשוודיה אבבא • הולנדהולנד טיץ'-אין • בריטניהבריטניה Brotherhood of Man • צרפתצרפת מארי מרים • ישראלישראל יזהר כהן ולהקת אלפא-ביתא • ישראלישראל חלב ודבש |
| שנות השמונים | אירלנדאירלנד ג'וני לוגן • בריטניהבריטניה באקס פיז • גרמניהגרמניה ניקול • לוקסמבורגלוקסמבורג קורין הרמס • שוודיהשוודיה הרייס • נורווגיהנורווגיה בוביסוקס! • בלגיהבלגיה סנדרה קים • אירלנדאירלנד ג'וני לוגן • שווייץשווייץ סלין דיון • יוגוסלביהיוגוסלביה ריווה |
| שנות התשעים | איטליהאיטליה טוטו קוטוניו • שוודיהשוודיה קרולה • אירלנדאירלנד לינדה מרטין • אירלנדאירלנד ניב קבאנה • אירלנדאירלנד פול הרינגטון וצ'ארלי מק'גטיגן • נורווגיהנורווגיה סיקרט גארדן • אירלנדאירלנד איימר קווין • בריטניהבריטניה קתרינה והגלים • ישראלישראל דנה אינטרנשיונל • שוודיהשוודיה שארלוט נילסן |
| העשור הראשון של המאה ה-21 | דנמרקדנמרק האחים אולסן • אסטוניהאסטוניה טאנל פדאר, דייב בנטון ו-2XL • לטביהלטביה מארי אן • טורקיהטורקיה סרטאב ארנר • אוקראינהאוקראינה רוסלנה • יווןיוון הלנה פפאריזו • פינלנדפינלנד לורדי • סרביהסרביה מריה שריפוביץ' • רוסיהרוסיה דימה בילאן • נורווגיהנורווגיה אלכסנדר ריבאק |
| העשור השני של המאה ה-21 | גרמניהגרמניה לנה מאייר-לנדרוט • אזרבייג'ןאזרבייג'ן אל וניקי • שוודיהשוודיה לורן • דנמרקדנמרק אמילי דה פורסט • אוסטריהאוסטריה קונצ'יטה וורסט • שוודיהשוודיה מונס סלמרלוב • אוקראינהאוקראינה ג'מאלה • פורטוגלפורטוגל סלבדור סובראל • ישראלישראל נטע ברזילי • הולנדהולנד דאנקן לורנס |
| העשור השלישי של המאה ה-21 | ~~2020~~ • איטליהאיטליה מונסקין • אוקראינהאוקראינה קאלוש אורקסטרה • שוודיהשוודיה לורן |

 |